Povratak iz Haaga otvara stare rane. Snažan Mlakićev roman o krivnji i obitelji.

#### POVRATAK JOSIPA FILIPOVIĆA #### Sumoran je zimski dan, pada susnježica dok zrakoplovom iz Londona u zagrebačku zračnu luku slijeće pukovnik Josip Filipović nakon dugih sedamnaest godina koje je proveo što u Haagu, što na odsluženju kazne. On ni sam ne zna je li heroj ili zločinac. Medijski reflektori očekuju ga, a on ih vješto izbjegne prošavši kroz sporedni izlaz, gdje ga u Golfu čekaju supruga, sin rukometaš i kći studentica medicine. U stanu u blizini prometne žile kucavice Josip Filipović pokušava, pušeći cigaretu za cigaretom, iznova sastaviti svoj život, shvatiti svoju vjernu suprugu i razumjeti zašto je propustio odrastanje svoje djece, sada odraslih, samostalnih ljudi. On, perspektivan student germanistike, strastveni čitatelj, iz malene sirotinjske seoske sredine u srednjoj Bosni, uspio je – ili se barem tako činilo dok nije započeo rat. No i u ratu se iskazao i ubrzo stekao čin, jedva preživio, a na kraju bio osuđen za ratni zločin. I dok pokušava iznova započeti život, zazirući od hvale i izbjegavajući da na njegovu imenu grade neke svoje priče, Josip Filipović shvati da mora otići u rodni kraj vidjeti stariju sestru, koja se udala za muslimana, a sada je, već odavno, u sanatoriju. Povratak Josipa Filipovića još je jedna moćna antiratna priča Josipa Mlakića, suvereno ispripovijedana, s mnoštvom književnih i izvanknjiževnih referenci, blaga humora i spora ritma. Povratak Josipa Filipovića roman je o ljudskoj sudbini, o čovjeku koji je za ideale možda uništio svoj život, o ljudima koji se nakon dugogodišnjeg izbivanja vraćaju u sredine koje nisu više onakve kakve su bile. Veličanstven roman koji pokazuje da su sve velike ideje obmana, a onima koji su u njih vjerovali ostaju samo mali uništeni životi, koje samo uz ljubav i podršku najbližih mogu iznova zakrpati.
Više »
Moglo bi vas zanimati i...
#### MASLAC #### Slučaj desetljeća potresao je Tokio: iza rešetaka sjedi žena koja je postala opsesija javnosti. Manako Kajii, neutaživa gurmanka i zavodnica bez grižnje savjesti, na suđenju je za ubojstva muškaraca koji su je obožavali usprkos tome što nimalo ne odgovara japanskom idealu skromne, krhke žene. Feministice prezire jednako kao i margarin, a nitko ne zna zašto, ni kako, su njezina savršeno pripremljena jela završila s tri različite smrti nalik na samoubojstvo. Novinarka Rika Machida spremna je na sve kako bi postala prva žena u uredništvu prestižnih novina. Na tom putu svakodnevno žrtvuje svaki užitak, osobito onaj u hrani. Intervju s Kajii mogao bi biti priča njezine karijere. #### Više »
#### BIJELA KAO MLIJEKO, CRVENA KAO KRV #### Svjetska uspješnica o odrastanju, ljubavi, životu i smrti koja je osvojila milijune mladih. Prema knjizi je snimljen i uspješan film. Leo je srednjoškolac kojemu je najvažnije pobjeći od dosade. Dane provodi s prijateljima, u prepirkama s roditeljima i sa slušalicama u ušima, pokušavajući ispuniti svaki trenutak da ne vidi oko sebe previše bijele – te dosadne, prazne, tihe boje koja ga guši. Beatrice je najljepša djevojka u školi. Kada je upozna, Leov svijet postaje topao, uzbudljiv, živ i crven – crven kao ljubav. No kad se Beatričina krv počne pretvarati u bijelu, Leo se mora suočiti s najtežim razdobljem svojega života. Uz pomoć profesora Sanjara, najboljih prijatelja i bližnjih roditelja, otkriva da život, čak i u boli, nikada nije samo bijel. #### Više »
#### 365 MALIH PRIČA ZA DUŠU: DOBROTA #### Danas ću posijati čin nježnosti – da se svijetom širi dobrota. – Bruno Ferrero Ova knjiga sadrži 365 kratkih i poučnih priča te poneku sažetu i mudru misao za svaki dan u godini. Bit će ti neiscrpno vrelo nadahnuća, utjehe i radosti. Dugo ćeš ih pamtiti, prepričavati i nositi u svojem srcu. Svaka od ovih priča poziva te da u svojem životu njeguješ dobrotu – onu dobrotu koja oplemenjuje tebe i druge. #### Više »
#### BIJELA KNJIGA #### Tijekom književne rezidencije u stranoj zemlji bezimena pripovjedačica usredotočuje se na bijelu boju – snijeg, sol, papir, mlijeko – kako bi njome izrazila i shvatila svoju unutarnju bol. U nizu lirski ispisanih, meditativnih fragmenata nastoji se suočiti s davno proživljenom obiteljskom tragedijom: smrću starije sestre koju nikad nije upoznala. Pokušava zamisliti trenutke koje je sestra mogla doživjeti – prvi dah, prvo hranjenje, prvi snijeg – i time stvoriti intimni prostor sjećanja, tuge i pomirbe. Bijela knjiga Han Kang dirljivo je poetsko djelo o prolaznosti, boli i ljepoti. #### Više »
Copyright © 2023, DOMINOVIĆ D.O.O., All rights reserved. Kontakt: knjizara@dominovic.hr / +385 1 6130 112 Sveučilišna knjižara i antikvarijat Dominović Hrvatske bratske zajednice 4 (zgrada NSK) 10001 Zagreb, P.P. 555 Want to change how you receive these emails? You can update your preferences or .

This email was sent to why did I get this? Dominović d.o.o. · Trnjanska cesta 54A · Zagreb 10000 · Croatia